
	Številka: 300-12/2026-2180-8

	Ljubljana, 27. 8. 2026

	ZADEVA: Dovoljenje za uporabo besede »Slovenija« v imenu Gospodarskega interesnega združenja za distribucijo zemeljskega plina, g.i.z. – predlog za obravnavo

	1. Predlog sklepov vlade:

	Na podlagi petega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) in prvega odstavka 15. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23, 102/24, 77/25 in 10/26 – ZdZEETD) je Vlada Republike Slovenije na …. redni seji dne ………… pod točko ………… sprejela naslednji 

                                                                   SKLEP:
  
[bookmark: _Hlk209096331][bookmark: _Hlk171589454]Vlada Republike Slovenije je izdala odločbo, s katero se Gospodarskemu interesnemu združenju za distribucijo zemeljskega plina, g.i.z., Verovškova ulica 62, 1000 Ljubljana dovoli uporaba besede »Slovenija« v nameravani spremenjeni firmi, ki se glasi »Gospodarsko interesno združenje distribucije zemeljskega plina Slovenije«, skrajšano »Distribucija plinov Slovenije GIZ«.


                                                                                                          mag. Janja Garvas
                                                                                                         generalna sekretarka

Priloga:
· Predlog odločbe


Prejmejo:
· Ministrstvo za gospodarstvo, delo in šport,
· Generalni sekretariat Vlade RS,
· Urad Vlade Republike Slovenije za komuniciranje,
· Služba Vlade Republike Slovenije za zakonodajo,
· Ministrstvo za finance,
· Gospodarsko interesno združenje za distribucijo zemeljskega plina, g.i.z., Verovškova ulica 62, 1000 Ljubljana

	2. Osebe, odgovorne za strokovno pripravo in usklajenost gradiva:

	· mag. Karla Pinter, generalna direktorica Direktorata za notranji trg, Ministrstvo za gospodarstvo, delo in šport
· Franc Stanonik, vodja Sektorja za domače storitve, Direktorat za notranji trg,  Ministrstvo za gospodarstvo, delo in šport
· Aleš Oberč, višji svetovalec, Sektor za domače storitve, Direktorat za notranji trg,  Ministrstvo za gospodarstvo, delo in šport

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Gradivo vsebuje predlog odločbe Vlade Republike Slovenije za dovoljenje za uporabo imena »Slovenija« v firmi družbe. Zakon o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23, 102/24, 77/25 in 10/26 – ZdZEETD) v svojem 15. členu daje Vladi Republike Slovenije pristojnost, da izda dovoljenje za uporabo imena »Slovenija«. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev:
Gradivo nima finančnih posledic.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	Objava gradiva ni potrebna. Gradivo bo objavljeno na spletnem portalu Vlade RS.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	

Dr. Anže Logar
                                                                                                minister
										
				         		            Mag. Leon Korošec
						              državni sekretar
                                                             po pooblastilu št. 0204-2/2026-2180-30 z dne 29. 6. 2026

PREDLOG

[bookmark: _Hlk133532083]Na podlagi petega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 38/10 - ZUKN, 8/12, 21/13,  47/13 - ZDU-1G, 65/14, 55/17, 163/22, 57/25 – ZF in 555/26) in prvega odstavka 15. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23, 102/24, 77/25, 10/26 – ZdZEETD in 1270/26), v zadevi izdaje dovoljenja za uporabo besede Slovenija v firmi, na predlog Gospodarskega interesnega združenja za distribucijo zemeljskega plina, g.i.z., Verovškova ulica 62, 1000 Ljubljana, ki ga zastopa direktor mag. Urban Odar, je Vlada Republike Slovenije na ……redni seji, dne …….. izdala naslednjo


O D L O Č B O

1. [bookmark: _Hlk209096909]Predlogu Gospodarskega interesnega združenja za distribucijo zemeljskega plina, g.i.z., Verovškova ulica 62, 1000 Ljubljana, se ugodi. Družbi se dovoli uporaba besede »Slovenija« v spremenjeni firmi tako, da se glasi »Gospodarsko interesno združenje distribucije zemeljskega plina Slovenije«, skrajšano »Distribucija plinov Slovenije GIZ«.
2. Stroškov v postopku ni bilo.


O b r a z l o ž i t e v:

Vlada Republike Slovenije (v nadaljnjem besedilu: vlada) je dne 3. 4. 2026 prejela predlog Gospodarskega interesnega združenja za distribucijo zemeljskega plina, g.i.z., Verovškova ulica 62, 1000 Ljubljana (v nadaljnjem besedilu: predlagatelj) glede uporabe imena »Slovenija« v spremenjeni firmi, ki bi se glasila »Gospodarsko interesno združenje distribucije zemeljskega plina Slovenije«, skrajšano »Distribucija plinov Slovenije GIZ«. Predlagatelj je vlogo dne 27. 5. 2026 ter dne 1. 6. 2026 še dopolnil. 

[bookmark: _Hlk151036530]Predlagatelj v svoji vlogi navaja, da so člani združenja vsi operaterji distribucijskih sistemov plina v Republiki Sloveniji, in sicer:

- ADRIAPLIN, d.o.o. Ljubljana, Dunajska cesta 7, 1000 Ljubljana,
- DOMPLAN, d.d., Bleiweisova cesta 14, 4000 Kranj,
- ENERGETIKA CELJE, d.o.o., Smrekarjeva ulica 1, 3000 Celje,
- ENERGETIKA LJUBLJANA, d.o.o., Verovškova 62, 1000 Ljubljana,
- ISTRABENZ PLINI, plini in plinske tehnologije, d.o.o., Bertoki, Sermin 8a, 6000 Koper,
- KOMUNALA SLOVENJ GRADEC, d.o.o., Pameče 177 A, 2380 Slovenj Gradec,
- JEKO, d.o.o., Cesta maršala Tita 51, 4270 Jesenice,
- KOMUNALNO PODJETJE VELENJE, d.o.o., Koroška cesta 37b, 3320 Velenje,
- PETROL d.d., Ljubljana, Dunajska cesta 50, 1000 Ljubljana,
- PLINARNA MARIBOR d.o.o., Plinarniška ulica 9, 2000 Maribor,
- JAVNO PODJETJE KOMUNALA d.o.o. Sevnica, Naselje heroja Maroka 17, 8290 Sevnica in
- ENOS, d.d., Cesta železarjev 8, 4270 Jesenice.

Združenje tako vključuje vse operaterje distribucijskih sistemov plina v Republiki Sloveniji in predstavlja osrednje strokovno združenje na področju distribucije plinov v Sloveniji. Operaterji distribucijskih sistemov plina v skladu z Zakonom o oskrbi s plini (Uradni list RS, št. 204/21 in 121/22, v nadaljnjem besedilu: Zakon o oskrbi s plini) izvajajo gospodarsko javno službo dejavnost operaterja distribucijskega sistema.

V skladu z Zakonom o oskrbi s plini operater distribucijskega sistema pomeni pravno ali fizično osebo, ki izvaja dejavnosti distribucije plina in je odgovorna za obratovanje, vzdrževanje in razvoj distribucijskega sistema na določenem območju, za medsebojne povezave z drugimi sistemi, kadar je ustrezno, ter za zagotavljanje dolgoročne zmogljivosti sistema za zadovoljitev razumnih potreb po distribuciji plina.

V vlogi je navedeno da operaterji distribucijskih sistemov plina izvajajo distribucijo plina v 87 slovenskih občinah, med katerimi so tudi največja urbana središča Republike Slovenije. Skupno število odjemnih (merilnih) mest znaša 132.989, od tega je 118.879 gospodinjskih odjemnih mest. Navedeni podatki predstavljajo število odjemnih (merilnih) mest na distribucijskih sistemih plina. Število dejanskih uporabnikov distribucijskega sistema plina je bistveno večje, saj posamezno odjemno (merilno) mesto pogosto oskrbuje več gospodinjstev, javne ustanove ali večje poslovne objekte. To velja zlasti za večstanovanjske objekte s skupnimi kotlovnicami, kjer posamezno odjemno mesto oskrbuje več stanovanj oziroma gospodinjstev. Podobno velja tudi za sisteme daljinskega ogrevanja, kjer je na distribucijski sistem plina priključen proizvodni vir toplote (praviloma eno odjemno mesto), proizvedena toplota pa se nato distribuira velikemu številu gospodinjstev, javnih ustanov in drugih uporabnikov. Distribucijski sistemi plina tako posredno zagotavljajo oskrbo z energijo bistveno širšemu krogu prebivalcev in uporabnikov, kot izhaja iz samega števila evidentiranih odjemnih mest. Gospodinjstva plin uporabljajo predvsem za ogrevanje prostorov, pripravo sanitarne tople vode in kuho. Poleg neposredne rabe v gospodinjstvih se plin uporablja tudi za proizvodnjo toplote v sistemih daljinskega ogrevanja, prek katerih se z energijo oskrbujejo številna gospodinjstva, javne ustanove in drugi uporabniki. Distribucijski sistemi plina prispevajo k varnosti oskrbe, kakovosti bivanja in nemotenemu delovanju gospodinjstev. Poleg gospodinjskih odjemalcev so na plinovodno omrežje priključeni številni drugi odjemalci, med drugim šole, vrtci, zdravstveni domovi, domovi za starejše, objekti javne uprave, poslovni in trgovski objekti, gostinski obrati, hoteli, industrijska podjetja, CNG polnilnice, toplarne ter enote za soproizvodnjo toplote in električne energije. Distribucijski sistemi plina tako predstavljajo pomemben del lokalne energetske infrastrukture ter zagotavljajo oskrbo z energijo za pomemben delež prebivalstva Republike Slovenije, številne javne ustanove in gospodarske subjekte.

Distribucija plina zagotavlja zanesljivo oskrbo z energijo za gospodinjstva, javne ustanove, storitvene dejavnosti in gospodarstvo. Operaterji distribucijskih sistemov plina izvajajo gospodarsko javno službo ter zagotavljajo oskrbo velikega števila uporabnikov, zaradi česar distribucija plina predstavlja pomemben element delovanja energetskega sistema Republike Slovenije.

Distribucija plina ima pomembno vlogo tudi z vidika delovanja gospodarstva in lokalnih skupnosti. Na distribucijske sisteme plina so poleg gospodinjstev priključeni številni poslovni in industrijski odjemalci, javne ustanove ter sistemi daljinskega ogrevanja in soproizvodnje toplote in električne energije. Distribucijski sistemi plina tako prispevajo k zanesljivemu delovanju gospodarskih dejavnosti, javnih storitev in lokalne infrastrukture v številnih slovenskih občinah.

Distribucijsko plinovodno omrežje ima pomembno vlogo tudi pri izvajanju javnega potniškega prometa. Plin iz distribucijskega omrežja oskrbuje približno 43 % voznega parka Ljubljanskega potniškega prometa (LPP), največjega sistema mestnega avtobusnega prometa v Republiki Sloveniji. V letu 2025 so avtobusi, ki uporabljajo plin iz distribucijskega omrežja, opravili 56,2 % vseh prevoženih kilometrov v mestnem potniškem prometu LPP. Distribucijski sistemi plina tako neposredno podpirajo izvajanje javnega potniškega prometa in pomembnih javnih storitev v največjem slovenskem urbanem središču.

Predlogu se ugodi.

Uporabo besede Slovenija in oznak države in samoupravnih lokalnih skupnosti ureja 15. člen Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23, 102/24, 77/25, 10/26 – ZdZEETD in 1270/26; v nadaljnjem besedilu: ZGD-1), ki v prvem odstavku določa, da je besedo Slovenija v vseh sklonih in svojilnih pridevnikih dovoljeno vnesti v firmo le z dovoljenjem vlade. Vlada lahko po prostem preudarku dovoli družbi uporabo besede Slovenija. Pri tem preveri izpolnjevanje davčnih in drugih javnofinančnih obveznosti družbe, njeno poslovanje (da družba ni v postopku insolventnosti oziroma prisilnega prenehanja po zakonu, ki ureja finančno poslovanje podjetij, postopke zaradi insolventnosti in prisilno prenehanje) ter, ali družba opravlja pridobitno dejavnost, ki je za Republiko Slovenijo večjega pomena (drugi odstavek 15. člena ZGD-1). V skladu s tretjim odstavkom 15. člena ZGD-1 se šteje, da je dejavnost večjega pomena, če družba uspešno posluje in deluje družbeno odgovorno, vlada pa pri tem upošteva zlasti dejavnost, dosedanje poslovanje in finančni položaj družbe ter usmerjenost družbe k razvoju in rasti. V skladu s petim odstavkom 15. člena ZGD-1 pa v primeru družbe, katere večinski lastniki so tuje pravne ali fizične osebe, pri izdaji dovoljenja za uporabo besede Slovenija vlada dodatno upošteva tudi, ali je njena obvladujoča družba koncern ali multinacionalka oziroma družba v okviru multinacionalke, ali ima koncern ali multinacionalka mednarodni ugled ter, ali gre za koncern ali multinacionalko, ki v firmah svojih odvisnih družb praviloma uporablja imena držav sedežev odvisnih družb.

Za gospodarsko interesno združenje se v skladu s 563.a členom ZGD-1 smiselno uporabljajo (med drugim) določbe ZGD-1 o firmi (12. do 23. člen). Iz navedenega izhaja, da predlagatelj za uporabo imena Slovenija v svoji firmi potrebuje dovoljenje vlade.

Vlada je ugotovila, da je predlagatelj vpisan v sodni register z dnem 9. 7. 2001, katerega glavna dejavnost je 35.220 (Distribucija plinastih goriv po plinovodni mreži) in katerega ustanovitelji so:

· DOMPLAN, družba za inženiring, nepremičnine, urbanizem in energetiko, d.d.,
· Javno podjetje Komunalno podjetje Vrhnika, d.o.o.,
· PLINARNA MARIBOR družba za proizvodnjo, distribucijo energentov, trgovino in storitve d.o.o.,
· JAVNO PODJETJE KOMUNALA SLOVENJ GRADEC d.o.o.,
· KOMUNALNO PODJETJE VELENJE Izvajanje komunalnih dejavnosti, d.o.o.,
· JAVNO PODJETJE ENERGETIKA LJUBLJANA d.o.o.,
· ISTRABENZ PLINI, plini in plinske tehnologije, d.o.o.
· ENOS, oskrba s toplo vodo, paro, elektriko in plinom, d.o.o.,
· ADRIAPLIN, Podjetje za distribucijo zemeljskega plina d.o.o., Ljubljana,
· ENERGETIKA CELJE javno podjetje, d.o.o.,
· JEKO, javno komunalno podjetje, d.o.o., Jesenice,
· PETROL, Slovenska energetska družba, d.d., Ljubljana in
· JAVNO PODJETJE KOMUNALA d.o.o. Sevnica.

Nadalje je vlada v postopku ugotovila, da ima predlagatelj izpolnjene davčne in druge javnofinančne obveznosti ter da ni v postopku insolventnosti oziroma prisilnega prenehanja po Zakonu o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23, 25/25 – odl. US, 40/25 in 100/25 – ZS-1).

Glede na dejavnost subjekta, uspešnost poslovanja in izkazano družbeno odgovornost gre za pomemben subjekt, katerega dejavnost je treba šteti kot dejavnost, ki je za Republiko Slovenijo večjega pomena. 

V skladu z vsem navedenim je bilo treba odločiti, kot izhaja iz 1. točke izreka te odločbe.

Glede stroškov postopka vlada ugotavlja, da v obravnavanem postopku niso nastali, zato je bilo treba odločiti, kot izhaja iz 2. točke izreka te odločbe.




POUK O PRAVNEM SREDSTVU:
Ta odločba je v upravnem postopku dokončna. Zoper njo je mogoče v 30 dneh od njene vročitve vložiti tožbo pri Upravnem sodišču Republike Slovenije, Fajfarjeva 33, 1000 Ljubljana. Tožbo se v dveh izvodih vloži pisno, neposredno ali po pošti, ali da ustno na zapisnik pri tem sodišču.




V upravnem sporu je na podlagi Zakona o sodnih taksah (Uradni list RS, št. 37/08, 97/10, 63/13, 58/14 – odl. US, 19/15 - odl. US, 30/16 in 10/17 – ZPP-E, 11/18-ZIZ-L, 35/18-odl.US in 204/21) ob vložitvi tožbe treba plačati sodno takso, in sicer po tarifni številki 6111 v znesku 148 eurov. Taksa se plača na prehodni podračun sodišča, določen za plačevanje taks, št. 01100-8450088976.			



 	             
    							                 mag. Janja Garvas
                                                                                                          generalna sekretarka



Prejmejo:
· Gospodarsko interesno združenje za distribucijo zemeljskega plina, g.i.z., Verovškova ulica 62, 1000 Ljubljana,
· Ministrstvo za gospodarstvo, delo in šport,
· Generalni sekretariat Vlade RS,
· Urad Vlade Republike Slovenije za komuniciranje,
· Služba Vlade Republike Slovenije za zakonodajo,
· Ministrstvo za finance.

